Migel Altuna

Migel Altuna (Urretxu, 1549 – Iruñea, 1601eko azaroaren 25a) gipuzkoar hargina izan zen. 1584-1601 bitartean, Iruñeko elizbarrutiko obren ikuskatzaile aritu zen, bai Nafarroa Garaiko iparraldean, bai Gipuzkoan.

 Bizitza 
Migel Altuna Urretxun jaio zen, 1549an, Joan de VillarrealJoan de Altuna zuen izena; Villarreal toponimikoak jaiolekuari egiten dio erreferentzia harginaren eta Maria Juana Iturberen seme. Aitarekin ikasi zuen lanbidea, eta harekin aritu zen zenbait obratan, hala nola Lakuntzako Salbatore elizaren eraikuntzan.

Aita 1584an hil baitzen, hark hartutako zenbait lan amaitu zituen, Ardatz Eguesibarko San Bizente eta Barañaingo Doneztebe elizetan errate baterako. Geroago, Ibirikuko San Joan Bataiatzaile, Elkanoko Andre Mariaren Garbikundea eta Eguesko San Martin parrokietan aritu zen.

Horretaz gain, aitaren ondorengoa izan zen Iruñeko elizbarrutiko obren ikuskatzaile postuan. Proiektuak onartzea, lanak gainbegiratzea eta eskulangileek askotan jartzen zituzten auzietan parte hartzea ziren haren egitekoak. 1601ean hil zen arte jardun zuen kargu horretan, hala Nafarroa Garaian, nola Gipuzkoan.

 Oharrak 

 Erreferentziak 

 Kanpo estekak 

Kategoria:Urretxuarrak
Kategoria:Harginak